આપણે કચ્છના પર્યાવરણ અને પ્રકૃતિના ખજાનો શું છે તે સબંધેની વાત કરીએ તો ગુજરાત રાજ્યમાં ભૌગોલિક તેમજ આબોહવાની પરિસ્થિતિમાં ફેરફાર જોવા મળે છે. ગુજરાતમાં વિવિધ પ્રકારના જંગલો છે, જેવા કે ભેજવાળા, પાનખર જંગલો છે. જ્યારે કચ્છની વાત કરીએ તો આ પ્રકારના જંગલો નથી પણ કચ્છમાં વનસ્પતિના સમુહ જોવા મળે છે. જંગલો સામાન્યત: પુર્વ દિશા તરફ હોય છે. સૌરાષ્ટ્ર તથા ગુજરાતનો ઉત્તર તરફનો ભાગ પહાડી પ્રદેશ છે તેમાં પણ વન છે. રાષ્ટ્રીય વનનીતિ મુજબ આ બાબતને જોઇએ તો જમીનના ઓછામાં ઓછા ૩૩% એટલે કે ૧/૩ ભાગની જમીનમાં વન હોવું જરુરી છે. ગુજરાત રાજ્યનો ભૌગોલિક વિસ્તાર ૧૯૬૦૨૪ ચો.કિ.મી. છે જ્યારે ૧૫૩૪૦ ચો.કિ.મી વિસ્તાર જંગલ છે. આમ કુલ્લ જે ગુજરાતની જમીન છે તેના ૭% જેટ્લા જ વિસ્તારમાં વન છે.